b"\n_START_ARTICLE_\nNerojen\n_START_SECTION_\nVsebina\n_START_PARAGRAPH_\nCasey Beldon ima more\xc4\x8de privide v katerih videva \xc4\x8dudne pse v soseski in zlobnega otroka s svetlo modrimi o\xc4\x8dmi, ki ji sledi naokoli. Ko pazi na sosedovega sina Mattya, ga najde kako njegovi novorojeni sestri ka\xc5\xbee njen odsev v ogledalu. Matty jo napade, ji razbije ogledalo na glavi in ji pove da se ''Jumby \xc5\xbeeli ponovno roditi''. Nato ga spravi nazaj v posteljo in odide v \xc5\xa1oku._NEWLINE_Caseyina prijateljica Romy, ji pove da v ljudski literaturi velja, da novorojen\xc4\x8dek ne bi smel videti svojega odseva do prvega leta, saj bo v nasprotnem primeru kmalu umrl. Caseyine o\xc4\x8di za\xc4\x8denjajo spreminjati barvo, zato jo zdravnik vpra\xc5\xa1a, \xc4\x8de je dvoj\xc4\x8dica saj trpi za nekak\xc5\xa1no gensko heterokromijo in da je to povsem normalno. Sosedov novorojen\xc4\x8dek nato umre, kot pri\xc4\x8da ljudska literatura._NEWLINE_Caseyin o\xc4\x8de prizna, da bi Casey morala imeti brata dvoj\xc4\x8dka, vendar ga je med porodom zadavila njena popkovina. Z Caseyino mamo sta ga imenovala ''Jumby''. Casey za\xc4\x8dne sumiti, da je to duh, ki jo zasleduje, in da se ho\xc4\x8de du\xc5\xa1a njenega nerojenega brata ponovno roditi v svet \xc5\xbeivih kot zlo._NEWLINE_Casey spozna Sofi Kozma - za katero kasneje izve, da je njena babica - ki ji razlo\xc5\xbei, da je imela brata dvoj\xc4\x8dka med drugo svetovno vojno, v Auschwitzu, med nacisti\xc4\x8dnimi eksperimenti. Dybbuk je ponovno o\xc5\xbeivel njenega brata in ga uporabil kot portal v svet \xc5\xbeivih. Kozma je ubila svojega dvoj\xc4\x8dka, zato se dybbuk vra\xc4\x8da v njihovo dru\xc5\xbeino po ma\xc5\xa1\xc4\x8devanje, zaradi katerega je Caseyina mama znorela in se ubila._NEWLINE_Kozma podari Casey hasma amulet za njeno za\xc5\xa1\xc4\x8dito; naro\xc4\x8di ji naj uni\xc4\x8di vsa ogledala in za\xc5\xbege njihove ko\xc5\xa1\xc4\x8dke; priporo\xc4\x8da ji rabina Josepha Sendaka, ki lahko izvede judovsko izganjanje hudi\xc4\x8da, da bi tako izgnal dybbuka iz njene du\xc5\xa1e. Sendak Casey ne verjame, dokler ne vidi psa z navzdol obrnjeno glavo v njegovi sinagogi. Dybbuk ubije Kozmo in Romy. Casey in njen fant Mark - s katerim sta oba videla duha, ko je ubil Romy - se zavesta, da dybbuk postaja mo\xc4\x8dnej\xc5\xa1i._NEWLINE_Sendak, Mark, angelikanski duhovnik Arthur Wyndham in ostali prostvoljci za\xc4\x8dnejo z izganjanjem, toda dybbuk jih napade in nekaj ubije ali rani. Duh obsede duhovnika, ki za\xc4\x8dne loviti Casey in Marka. Mark onesposobi Wyndhama vendar, ga duh obsede. Casey zabode Marka z amuletom, nato pa prihiti Sendak in z Casey dokon\xc4\x8data izganjanje. Obred iz\xc5\xbeene dybbuka iz \xc4\x8dlove\xc5\xa1kega sveta, toda Mark pade iz nadstropja in umre._NEWLINE_Casey se za\xc4\x8dne spra\xc5\xa1evati zakaj je dybbuk postal aktiven \xc5\xa1ele zdaj in ne prej. Nato izve, da je z Markom nose\xc4\x8da z dvoj\xc4\x8dki."